ไฟแนนซ์ทูเดย์
โดย...ใจฮิน
23 ก.พ. 2560

โดย...ใจฮิน
ปัญหาการบริหารงานของ สมบัติ นราวุฒิชัย เลขาธิการคณะกรรมการกองทุนบำเหน็จบำนาญข้าราชการ (กบข.) หลังจากประเมินผลการทำงานปีที่ผ่านมาไม่ผ่าน มีหลายปัญหาที่ผสมโรงเข้ามา ตั้งแต่ สมบัติ ได้รับการแต่งตั้งจากรัฐบาลก่อนหน้านี้ ที่มี กิตติรัตน์ ณ ระนอง นั่งเป็น รมว.คลัง ผลักดันเข้ามา ทำให้เมื่อการเมืองเปลี่ยนการทำงานก็ยากขึ้น
นอกจากนี้ สมบัติ ยังมีปัญหาเรื่องการบริหารที่ไม่ค่อยยอมตัดสินใจ ทำให้ลูกน้องอึดอัด รวมถึงการแต่งตั้งผู้บริหารภายใน กบข. ที่มีคนได้และเสียประโยชน์จนทำให้เกิดกลุ่มต้านและเชียร์ไปพร้อมกัน
ที่สำคัญมีคนในต้องการเป็นเลขาธิการ กบข.คนใหม่ และไม่อยากรอไปถึงสิ้นเดือน พ.ย.นี้ ที่สมบัติ จะหมดวาระ จึงต้องมีการเร่งสถานการณ์ให้ สมบัติ หลุดจากตำแหน่งเร็วขึ้น